CELEX: 32015R1906
Language: bg
Date: 2015-10-22 00:00:00
Title: Регламент (ЕС) 2015/1906 на Комисията от 22 октомври 2015 година за изменение на Регламент (ЕО) № 282/2008 относно материали и предмети от рециклирана пластмаса, предназначени за контакт с храни (Текст от значение за ЕИП)

23.10.2015   
            
            
               BG
            
            
               Официален вестник на Европейския съюз
            
            
               L 278/11
            
         РЕГЛАМЕНТ (ЕС) 2015/1906 НА КОМИСИЯТА
   от 22 октомври 2015 година
   за изменение на Регламент (ЕО) № 282/2008 относно материали и предмети от рециклирана пластмаса, предназначени за контакт с храни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1935/2004 на Европейския парламент и на Съвета от 27 октомври 2004 г. относно материалите и предметите, предназначени за контакт с храни, и за отмяна на Директиви 80/590/ЕИО и 89/109/ЕИО (1), и по-специално член 5, параграф 1, буква н) от него,
   като има предвид, че:
   
               (1)
            
            
               В съображение 20 от Регламент (ЕО) № 282/2008 на Комисията (2) се посочва, че решенията за разрешаване на процеси за рециклиране на пластмаси следва да се приемат в съответствие с процедурата по регулиране, описана в член 23, параграф 2 от Регламент (ЕО) № 1935/2004.
            
         
               (2)
            
            
               В член 6, параграф 1 от Регламент (ЕО) № 282/2008 относно такива решения се прави позоваване на член 11, параграф 3 от Регламент (ЕО) № 1935/2004.
            
         
               (3)
            
            
               При приемането на Регламент (ЕО) № 282/2008 както член 11, параграф 3, така и член 23, параграф 2 от Регламент (ЕО) № 1935/2004 съдържаха позоваване на процедурата по регулиране, установена с член 5 от Решение 1999/468/ЕО на Съвета (3).
            
         
               (4)
            
            
               Член 11, параграф 3 от Регламент (ЕО) № 1935/2004 беше изменен с Регламент (ЕО) № 596/2009 на Европейския парламент и на Съвета (4) с цел да бъде въведена процедурата по регулиране с контрол, установена в член 5а от Решение 1999/468/ЕО, при позоваване на новодобавения член 23, параграф 4 от Регламент (ЕО) № 1935/2004.
            
         
               (5)
            
            
               С оглед на факта, че разрешаването на процеса за рециклиране на пластмаси е процедура със свой собствен обхват и е предназначено за прилагане на член 5, параграф 1, буква н) от Регламент (ЕО) № 1935/2004, и че точните критерии за разрешаването са установени в член 4 от Регламент (ЕО) № 282/2008, следва да се прилага процедурата по регулиране, предвидена в член 23, параграф 2 от Регламент (ЕО) № 1935/2004. Процедурата по регулиране обаче вече не съществува, тъй като Решение 1999/468/ЕО е отменено с Регламент (ЕС) № 182/2011 на Европейския парламент и на Съвета (5). Съгласно Регламент (ЕС) № 182/2011 процедурата по разглеждане е подходящата процедура за разрешаване на процеси за рециклиране на пластмаси.
            
         
               (6)
            
            
               Позоваването на процедурата за приемане в Регламент (ЕО) № 282/2008 следва да бъде адаптирано.
            
         
               (7)
            
            
               Регламент (ЕО) № 282/2008 следва да бъде съответно изменен.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 6, параграф 1 от Регламент (ЕО) № 282/2008 се заменя със следното:
   
      „1.   Комисията приема решение, чийто адресат е заявителят, с което се дава или се отказва даването на разрешение за процеса за рециклиране.
      Прилага се член 5 от Регламент (ЕС) № 182/2011 на Европейския парламент и на Съвета (6).
      Комисията се подпомага от Постоянния комитет по растенията, животните, храните и фуражите, създаден с член 58, параграф 1 от Регламент (ЕО) № 178/2002 на Европейския парламент и на Съвета (7). Посоченият комитет е комитет по смисъла на Регламент (ЕС) № 182/2011.
   
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 октомври 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 338, 13.11.2004 г., стр. 4.
   
      (2)  Регламент (ЕО) № 282/2008 на Комисията от 27 март 2008 г. относно материали и предмети от рециклирана пластмаса, предназначени за контакт с храни, и за изменение на Регламент (ЕО) № 2023/2006 (ОВ L 86, 28.3.2008 г., стр. 9).
   
      (3)  Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (ОВ L 184, 17.7.1999 г., стр. 23).
   
      (4)  Регламент (ЕО) № 596/2009 на Европейския парламент и на Съвета от 18 юни 2009 г. за адаптиране към Решение 1999/468/ЕО на Съвета на някои актове, за които се прилага процедурата, предвидена в член 251 от Договора, във връзка с процедурата по регулиране с контрол. Адаптиране към процедурата по регулиране с контрол — част четвърта (ОВ L 188, 18.7.2009 г., стр. 14).
   
      (5)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).